Vazgen Manasyan

Vazgen Ignatovich Manasyan (; 1958-yil 13-martda – 9-yanvar 2024-yil) – Asli arman millatiga mansub tojikistonlik professional sobiq futbol murabbiyi va futbolchisi.

Futbolchilik faoliyati 
Dushanbeda futbol oʻynay boshlagan. 1968—1970-yillarda „Charm toʻp“ Butunittifoq musobaqasida qatnashgan. Keyin Dushanbedagi „Spartak“ qoshidagi 5-sonli bolalar va oʻsmirlar sport maktabiga oʻqishga kirdi. Valeriy Fayzrahmonov va Valeriy Korcheyevlardan tahsil olgan.

1975—1979-yillarda Tojikiston Politexnika institutida tahsil olgan va bir vaqtning oʻzida institut jamoasi tarkibida Tojikiston chempionatida oʻynagan. 1979-yil sentyabr oyida Pomi klubiga taklif qilindi. Manasyan dastlab oʻrinbosarlar tarkibida oʻynadi va u yerda toʻpurarlik xislatlarini koʻrsatdi.

U 1980-yilda „Pomir Dushanbe“ jamoasi tarkibida SSSR Birinchi ligasida professional debyutini amalga oshirgan.

1980-yildan jamoaning asosiy tarkibidan joy oldi. Birinchi mavsumda u chempionatning barcha 46 uchrashuvida maydonga tushib, 16 ta gol urgan. Keyingi mavsumlarda ham koʻp gol urildi va jamoa birinchi ligada yetakchi oʻrinlarda boʻldi. 1986-yilgi chempionatda u 27 ta gol urgan. Bu koʻrsatkich unga mavsumning birinchi ligasining eng sermahsul toʻpurari uchun „Komsomolets Tajikistan“ gazetasining „Oltin butsa“ sovrini sohibi boʻlish imkonini berdi.

1987-yil 31-mayda „Rostselmash“ klubiga qarshi safar oʻyinida u birinchi liga jamoalari oʻrtasidagi milliy chempionatdagi 100-golini kiritdi. 1988-yilgi mavsumda u jamoaga birinchi liga chempionatida kichik oltin medallarni qoʻlga kiritishga va SSSR Oliy ligasiga chiqishga yordam berdi. Natijada 120 ta gol bilan Birinchi liganing eng yaxshi toʻpurarlaridan biriga aylandi.

Oliy ligada u unchalik sermahsul oʻynamadi – uch mavsumda atigi 3 ta gol urdi.

1992-yil aprel oyida SSSR parchalanganidan soʻng u „Pomir“ jamoasini tark etib, „Zenit“ klubiga oʻtdi. Hujum orti pozitsiyasi harkat qildi va 4 ta oʻyin oʻtkazdi.Oʻyinlar davomida olgan jaroxati unga tarkibda mustahkam oʻrin olishiga toʻsqinlik qildi.

U Dushanbega qaytib, jarohatini toʻliq davoladi va Ukrainaga koʻchib oʻtdi. Ukrainada yerda bir necha mavsumni Vorskla klubi safida Birinchi liga musoboqasida oʻtkazdi va Ukraina fuqaroligini oldi. Faoliyatini 1996-yilda Rossiya ikkinchi ligasining „Sanoat“ (Borovsk) jamoasida yakunlagan.

Terma jamoadagi faoliyati 
1992-yili Tojikiston terma jamoasi safida 1 ta oʻyin oʻtkazgan.

Murabbiylik faoliyati 
U Poltavaga qaytib keldi va u yerda KFK jamoasiga ustozlik qildi va Poltava viloyatining turli yoshdagi terma jamoasiga bosh murabbiy boʻldi.

2003-yilning dekabr oyidan boshlab u Volochanin-Ratmir klubiga murabbiylik qiladi. 2004-yilda jamoani tark etgan.

2005-yilda u Janubiy Federal okrugining havaskorlar ligasida oʻynagan „Novorossiysk“ klubida ishlagan.

2006—2007-yillarda u Pavlovskaya qishlogʻidan „Kolos“ jamoasini boshqargan.

2011-yil mavsumda Oʻzbekiston birinchi ligasida ishtirok etgan Toshkentning „Lokomotiv“ klubiga bosh murabbiy etib tayinlangan. Keyinchalik Vazgen klub murabbiylar shtabiga aʼzo boʻlgan bie necha yil yordamchi murabbiy sifatida ishlagan. 2021-yilgi mavsumda maʼlum davrda Yaypaning „Turon“ klubi murabbiylar shatabida ishlagan.

Shaxsiy hayot 
Ikki farzandi bor. Katta qizi Olga va oʻgʻli Arsen (01/08/1987 y.). Olga Poltava viloyatining bosh pediatri boʻlib ishlaydi. Arsen Manasyan ham futbolchilik kasbini tanlagan.

Vafoti 
2021-yilda Manasyan saraton kasalligiga chalingan va bir necha yillar davomida bu kasallik bilan kurashgan. 2024-yil 9-yanvarga oʻtar kechasi Toshkentda vafot etgan.

Yutuqlar 

 SSSR Birinchi Ligasi Oltin butsa: 1986

Manbalar

Havolalar 

 Footballfacts.ru
 Transfermarkt.com

13-martda tugʻilganlar
1958-yilda tugʻilganlar
Dushanbeda tugʻilganlar
9-yanvarda tugʻilganlar
2024-yilda vafot etganlar
Toshkentda vafot etganlar
SSSR sport ustasi
Futboldagi erkak hujumchilar
SSSR erkak futbolchilari
Tojikistonlik erkak futbolchilar
Rossiyalik erkak futbolchilar
Ukrainalik erkak futbolchilar
Armanistonlik erkak futbolchilari
FC Vorskla Poltava futbolchilari
FC Zenit Saint Petersburg futbolchilari
CSKA Pomir Dushanbe futbolchilari
Tojikiston milliy terma jamoasi erkak futbolchilari
SSSR Oliy ligasi futbolchilari
Rossiya Premyer-ligasi futbolchilari
Rossiyalik futbol murabbiylari
SSSR futbol murabbiylari
Tojikiston murabbiylari
Lokomotiv Toshkent futbol klubi murabbiylari
Oʻzbekistonda chet ellik futbol murabbiylari
Rossiyadagi chet ellik erkak futbolchilar
Ukrainadagi chet ellik erkak futbolchilari
Toshkentda dafn etilganlar
Saraton kasalligidan vafot etganlar
Toshkentdagi Botkin qabristoniga dafn etilganlar